عه‌بدوڵڵا له‌ به‌ياننامه‌يگ ئه‌را(شه‌فه‌ق نيوز)وت: ئه‌و روێداگه‌يل مه‌ترسيداره‌ ك له‌ئاست ناوخوه‌يى له‌ توكيا ئه‌كه‌فێده‌ وه‌رچه‌و دژ ناوچه‌يل كوردنشين جوور كوشتن و رفانن و سزاداين و جياوازى ره‌گه‌زى هه‌وه‌جه‌ وه‌ ده‌خاڵه‌تكردن گورج كومه‌ڵگاى ناوده‌وڵه‌تى ديرێد تا فشار بخاده‌ بان حكومه‌ت توركى ئه‌را ئه‌وه‌گ پابه‌ند بدێ وه‌ حورمه‌تگرتن له‌ مافه‌يل كورد.
عه‌بدوڵلا هه‌ميش وت: حكومه‌ت توركى له‌دوياى هه‌ڵوژاردنه‌يل ئى دوياخريه‌ ره‌فتار و كرده‌وه‌يلى دژ رووڵه‌يل كورد له‌و وڵاته‌ فريه‌ تون وتيژ بويه‌و روى راسكانى ره‌گه‌زپه‌رسى خوه‌ى وه‌ ته‌مامى نيشان داگه‌ ك پڕه‌ له‌ خوسه‌و كينه‌ت.
